(24) Themis

Den (24) Themis ass en Asteroid vun der Haaptasteroidenceinture.

Hie gouf de 5. Abrëll 1853 vum Annibale de Gasparis entdeckt. Den Numm leet sech vum Themis, an der griichescher Mythologie d'Duechter vum Uranos an der Gaia, of.

 Eegenschaften 

Mat engem Duerchmiesser vu ronn 200 Kilometer ass den Themis ee vun de gréisste Asteroide vun der Haaptceinture. Hien huet eng däischter Uewerfläch mat enger Albedo vun 0,067. Den Themis rotéiert an 8 Stonnen an 22 Minutten ëm seng eegen Achs.

2008 gouf mat engem Teleskop op Hawaii (Infrared Telescope Facility) Waasseräis op der Uewerfläch vum Asteroid entdecktConfirming Water Ice on the Surface of Asteroid 24 Themis 2009: American Astronomical Society .
Am Fachblad Nature hunn zwéin Fuerscherteamer iwwer déi iwwerraschend Entdeckung vum Äis op der Uewerfläch geschriwwen. Deemno ass den Asteroid an eng dënn Schicht aus gefruerenem Waasser agehülltDen Asteroid Themis huet eng Kuuscht aus Äis. Eng ausféierlech Studie baséierend op dem Absorptiounsverhalen am noen-infraroudem Reflexiounsspektrum séchert dës Observatioun a liwwert gläichzäiteg och Hiweiser op organesch Verbindungen op der Uewerfläch vum AsteroidHumberto Campins et al.: Water ice and organics on the surface of the asteroid 24 Themis, Nature, 2010, Bd. 464, S. 1320-1321.

 Positiounen 
 Konjunktioun Stationär,da réckeefeg Oppositioun Stationär,da rechtleefeg Datum  Distanz  Hellegkeet23. Juli 2013 29. Januar 2014 16. Mäerz 2014 1,75906 AE 10,6 3. Mee 20148. November 2014 22. Abrëll 2015 15. Juni 2015 2,26743 AE 11,5 8. August 201517. Januar 2016 23. Juni 2016  18. August 2016 2,53523 AE 11,9 13. Oktober 2016

 Kuckt och 

 Lëscht vun den Asteroiden

 Literatur 
 A. S. Rivkin, J. P. Emery: WATER ICE ON 24 THEMIS?. Asteroids, Comets, Meteors (2008) online (PDF)

 Um Spaweck 
 Ice confirmed on an asteroid American Scientist, 7. Oktober 2009
 Asteroid isn't just a dry heap of rubble New Scientist 12. Oktober 2009
 JPL Datebank: (24) Themis

1/0024
Kategorie:Haaptceintureasteroiden

Kategorie:Asteroide vum Typ C‎
Kategorie:Astronomesch Objeten, déi 1932 entdeckt goufen